cyanic-selkie/wikianc huggingface dataset:
BAE Systems AB
BAE Systems Bofors
Historien til selskapet går tilbake til Bofors, som ble grunnlagt i 1646 og begynte å produsere forsvarsmateriell i 1883. I 1999 kjøpte Saab-gruppen Celsius AB, moderkonsernet til Bofors. I forbindelse med dette oppkjøpet solgte SAAB deler av Bofors videre igjen. I september 2000 kjøpte United Defense Industries (UDI) Bofors Weapon Systems fra Saab, dette vil si at de fikk rørartilleri-avdelingen, mens Saab beholdt missil-avdelingen. Da BAE Systems kjøpte UDI i 2005 (se over) fulgte Bofors med, og som del av dette skiftet nå Bofors Defence navn til BAE Systems Bofors.
Silur
Silur er en meget kort periode i jordens oldtid. Den begynte for 443.7 ± 1.5 millioner år siden og varte til overgangen til devon for 416.0 ± 2.8 millioner år siden. Perioden startet med en større utryddelsesprosess hvor om lag 60 % av jordens liv ble utryddet. Silur ble definert av Roderick Murchison i England og Wales i 1839, samme år som han også oppdaget devonperioden. Perioden ble oppkalt etter det før-keltiske folket silurene. Sammen med kambrium-oppdageren Adam Sedgwick presenterte Murchison i 1835 artikkelen On the Silurian and Cambrian Systems, Exhibiting the Order in which the Older Sedimentary Strata Succeed each other in England and Wales.
Epoker
Epokene som silur deles i, er llandovery (3 underperioder), wenlock (første sikre karsporeplanter), ludlow (2 underpeioder) og pridoli. De respektive skillene går ved henholdsvis 428, 423 og 419 millioner år før nåtiden.
Tektonikk og bergarter
Den laurentiske jordplaten (Grønland og brorparten av Nord-Amerika) og den baltiske jordplaten (omtrent Europa) begynte å kollidere i silur. Havet som lå mellom disse to kontinentene, Iapetushavet, forsvant, og havbunnen ble foldet opp som en fjellkjede, kjent som den kaledonske fjellkjede. Det nyoppståtte superkontinentet (Old Red-kontinentet) lå den gang i tropene. Samtidig lå de fleste andre landområder, storkontinentet Gondwanaland, ved Sydpolen og var nediset.
Dypbergarter som granitt er dominerende fra denne perioden, men det ble også dannet marine og limniske sedimenter. I silur oppstod landplanter som trolig hadde primitive rotsystemer og ikke klarte å holde på jorda. Mye av avsetningene fra perioden er brune, og ses som brune sandsteinsavleiringer i Oslofeltet, for eksempel på Hovedøya i Oslo og i Ersvika i Hurum. Ellers finnes silurske bergarter i Oslofeltet som kalkrike skifre, ofte med omdannelse til hornfels (Ersvika).
Klima
Globalt sett var klimaet varmt, med en sannsynlig drivhuseffekt og grunne, varme hav rundt landmassene nær ekvator. Det sterkt skiftende klimaet i ordovicium ble nå mer stabilt. Kontinentene Leurentia og Baltica var tropiske og tørre med begynnende ørken-klima. Klimaet ble litt kjøligere i siste fase av silur, men ved overgangen til devon steg temperaturene igjen.
Den sørlige delen av Gondwanaland lå rundt sørpolen og var dekket av isbreer, men trolig var isbreene avtakende i forhold til deres store utbredelse i ordovicium, og kanskje forsvant de helt i løpet av silur.
Havnivået var høyt, men sank litt mot slutten av silur. Det store havet Panthalassa dekket mesteparten av den nordlige halvkulen.
Planteliv
I silur dukket de første landplantene opp. Langs elver og innsjøer ble matter av alger og bakterier erstattet med de første moseskogene, hovedsakelig av levermose og hornmoser. Fra midten av silur finnes også fossiler av meget primitive karsporeplanter som Cooksonia og de første kråkefotplanter.
Ingen av disse gruppene hadde dype røtter som kunne holde på jorda, og sedimenter fra silur er ofte brunlige, muligens på grunn av erosjon. Disse bergartene står i markert kontrast til berglag fra ordovicium, som aldri viser samme brunfarging men tvert imot ofte er hvite eller lyst grå.
Dyreliv
Plantenes ilandstigning gjorde det også mulig for dyr å oppholde seg på land. De første var ulike leddyrgrupper, hvorav edderkoppdyr og tusenbein var de mest fremtredende. Blant virveldyrene oppstod de første fiskearter med kjever (kjevemunner).
Li Bing (håndballspiller)
Li Bing (født 21. januar 1980 i Harbin) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Fosses-la-Ville
Fosses-la-Ville er en kommune i den belgiske provinsen Namur.
Kvartær
Kvartær er den geologiske perioden vi lever i. Epokene som kvartær blir delt i, er pleistocen (fra 2,588 millioner år siden til 11,700 år siden) og holocen (fra 11,700 år siden).
Navnet kvartær ble skapt på 1700-tallet av Giovanni Arduino, som mente at jordas historie omfattet fire perioder, der kvartær var den fjerde. Navnene på de to første periodene, primær og sekundær, ble aldri mye brukt. Perioden før kvartær ble kalt tertiær, og dette navnet var lenge i bruk, men er nå erstattet av paleogen og neogen. Grensen mellom tertiær og kvartær har vært noe ulikt plassert, men er ofte blitt satt til omkring 2,5–1,8 millioner år før nåtid. På den tiden inntraff de første istidene med store kontinentale isskjold på midlere breddegrader (45°–70°N). Temperaturen i verdenshavene sank, og det skjedde store forandringer i både marine og kontinentale økosystemer. Kvartærtiden har vært preget av en rekke istider (30–40) med mellomliggende mellomistider. Avstanden mellom istidene har gjennomsnittlig vært ca. 100,000 år. Siden jorden har vært en isfri planet gjennom det meste av sin historie, har kvartærtiden utgjort en unntakstilstand.
Kvartærgeologi betegner faget som studerer prosessene som formet jordoverflaten i kvartærtiden. Noen forskere har foreslått en tredje epoke i kvartær, antropocen, som omfatter tiden etter at menneskenes påvirkning på geologi og økosystemer ble sterk. Denne epoken er ikke anerkjent av internasjonale organisasjoner.
I 2004 bestemte Den internasjonale kommisjon for stratigrafi at inndelingen av jordens nytid i tertiær og kvartær skulle erstattes med en inndeling i paleogen og neogen. Pleistocen og holocen inngikk som to av fire epoker i neogen. Grunnen til å gi opp kvartær som periode, var at starttidspunktet ikke kunne defineres klart. I 2009 bestemte Den internasjonale stratigrafiske kommisjon at kvartær igjen skulle regnes som en egen periode og at grensen mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt. Den tidligere grensen var satt ut fra tidspunktet da kaldtvannsmuslinger første gang dukket opp i Middelhavet, mens den nye grensen stemmer bedre med tidspunktet for de første omfattende isdannelsene på den nordlige halvkule.
Forbudstiden på Færøyene
Forbudstiden på Færøyene begynte i 1908 med et forbud mot all omsetning, produksjon og offentlig skjenking av alkoholholdig drikke. De generelle bestemmelsene varte frem til 1992.
Avholdsbevegelsen på Færøyene hadde overslag til sterke sosiale og religiøse strømninger i øysamfunnet. Den danske Rigsdagen vedtok en særlov for Færøyene, som fortsatt var et dansk amt. Om kommunene skulle tillate salg og offentlig skjenking av alkohol, ble lagt ut til folkeavstemning i 1907. 96 prosent av de fremmøtte stemte for et forbud.
Bakgrunn for forbudet
Handelen på Færøyene var allerede på 1200-tallet underlagt et kongelig handelsmonopol, som også stod for brennevinssalget på øyene. Færøyene har hatt en kultur for både ølbrygging og hjemmebrenning til eget bruk. Den første skjenkestuen åpnet i Áarstova i Tórshavn i 1836. I 1856 ble handelsmonopolet opphevet, og det ble fri næringsetablering, blant annet for bryggerier, og langt enklere å få kjøpt brennevin. I 1892 ble importen av øl, vin og brennevin avgiftsbelagt.
Rundt 1900 var det gjennomsnittlige årsforbruket på Færøyene anslått til 4,5 liter ren sprit per innbygger. Det var omtrent dobbelt så mye som i Norge, men bare halvparten så mye som i Danmark. Forbruket var ujevnt fordelt, og avhengighet og fyll ble godt synlig i et lite samfunn.
Mange så på alkoholmisbruk som en årsak til sosiale problemer på øyene. Det verserte mange historier om menn som omkom i arbeidsulykker i rus, eller som drakk seg fra gård og grunn. Noen så det også som nødvendig å skjerpe færøyingene og bruke pengene mer fornuftig for å utvikle øysamfunnet. Samtidig gikk det religiøse vekkelser, i første rekke innen indremisjonen og brødremenigheten.
Den norske avholdsagitatoren Asbjørn Kloster reiste rundt på Færøyene i 1860-årene og inspirerte slike som Djóni í Geil og Absalon Guttormsen til å danne de første færøyske avholdslagene. Totalavholdsforeningen i Tórshavn ble stiftet i 1878 av amtslege Emil Hoff og prost Theodor Sørensen. Avholdsbevegelsen vokste og krevde en begrensning av alkoholomsetningen ved lov. I 1905 hadde de færøyske avholdsorganisasjonene samlet 5 600 underskrifter for sin sak. Dette svarte til 65 prosent av alle færøyinger over 20 år.
Det færøyske Lagtinget var delt på tvers av partilinjer i alkoholspørsmålet. Lagtinget anmodet gjentatte ganger den danske Rigsdagen om å begrense alkoholomsetningen på Færøyene. Den fremste av avholdspolitikerne var Oliver Effersøe. På motsatt side stod Jóannes Patursson, som også var folketingsmann for Færøyene. Patursson skrev i avisen Tingakrossur at kravet var urealistisk, og han ville «la kaggene rulle hjem til Færøyene med god samvittighet». I bakgrunnen lå også det nasjonale spørsmålet. Selvstyremannen Patursson ønsket at Lagtinget skulle tilføres skatte- og avgiftsinntekter, blant annet fra alkohol. Patursson tapte sitt mandat til Effersøe ved folketingsvalget i 1906, som handlet om både avholds- og selvstyresaken.
Redaktøren i avholdsbladet Dúgvan, Rasmus Effersøe, reiste til København og la frem avholdsorganisasjonenes underskriftskampanje for den danske Rigsdagen. Danskene oppfattet et forbud som uhørt, men etterkom færøyingenes ønske og vedtok i april 1907 en særlov for Færøyene. Salg og offentlig skjenking krevde deretter at minst en fjerdedel i kommunen stemte for dette i en folkeavstemning.
I november 1907 ble det holdt en folkeavstemning om forbud. Alle over 25 år hadde stemmerett, og det var det første valget på Færøyene der kvinner hadde stemmerett. 3 588 av 7 374 (48,7 prosent) stemmeberettigede avla stemme, hvorav 96 prosent stemte for de enkelte forbudsartiklene, og de var i flertall i samtlige kommuner. I januar 1908 opphørte derfor alt alkoholsalg på Færøyene.
Forbudslov og drikkekultur i forandring
Avholdsbevegelsen i Tórshavn feiret forbudet med et stort barnetog med flagg og sang. Dimmalætting mente at forbruket ville gå ned, mens Tingakrossur spådde at mannfolkene ville komme fra alle kanter av øyriket for å sikre seg de siste dråpene. Lagerbeholdningene i Tórshavn ble tømt med én gang.
I 1928 ble det innført et krav om gyldig skatteattest for å kunne importere alkohol. Dette var mest fordi kommunene slet med å drive inn skatter og avgifter. Bestemmelsen gjaldt frem til 1988, da Færøyene hadde innført kildeskatt.
I 1949 ble brennevinsimporten belagt med kvoter; hver færøying kunne importere inntil 9 liter brennevin på over 23 volumprosent i kvartalet. I 1980 ble det også satt kvoter for hetvin og sterkøl. Kvotebestemmelsene var i første rekke ment å begrense den illegale omsetningen. Drikkekulturen ble til gjengjeld dreid mot alkoholsterke produkter, og det ble kultur for å drikke mye på én gang. Færøyingene kalte det for «kassementalitet».
Fordi det var tillatt å skjenke i privat lag, oppstod det «ølklubber» på de større stedene, som i praksis ble skjenkestuer. Egentlig forbød en høyesterettsdom i 1924 ølklubbene å skjenke medlemmene mot betaling, men det var liten vilje til å slå ned på lovlige klubber. Det kunne likevel være et sosialt stigma forbundet med et medlemskap i en ølklubb, især om den ble besøkt ofte. Medlemskap var i begynnelsen forbeholdt menn, men etter hvert slapp også kvinner til.
«Turister som vil slappe av i solen og nyte billig alkohol, bør ikke reise til Færøyene», skrev Gunnar Larne i Norsk-færøysk lag, med en vittig undertone, mens forbudsloven ennå gjaldt. Utlendinger var heller ikke unntatt forbudsloven, men det fantes omveier. Det var en grei sak «å skaffe seg færøyske bekjentskaper og ved hjelp av disse få adgang til de mange klubbene».
I 1970- og 1980-årene rullet politiet opp flere illegale alkoholutsalg, men også restauranter som serverte vin til maten. Det siste stred mot manges rettsfølelse, ettersom flere færøyinger i 1980-årene hadde begynt å interessere seg for vinsmaking.
Forbudet oppheves
Forslag om å erstatte forbudsloven med et offentlig salgsmonopol ble reist allerede i mellomkrigstiden, men ingen fremstøt lyktes. I 1972 kom Lagtinget til et lignende kompromiss, som så ble lagt ut til folkeavstemning, men 60 prosent av velgerne stemte imot. I løpet av 1970-årene ble rusbehandlingsinstitusjoner bygget ut på privat initiativ, etter hvert også med offentlig medfinansiering.
Mount Pleasant
Mount Pleasant kan vise til:
Forbudstiden på Færøyene
Forbudet oppheves
Ved en lovendring i 1980 fikk bryggeriene på Færøyene produsere og selge øl på inntil 5,8 volumprosent. Ølet måtte bestilles via postordre før det kunne hentes hos bryggeriet. Kjøperne måtte fortsatt fremvise skatteattest.
Marita Petersen foreslo på vegne av Atli Dams regjering i 1991 å oppheve forbudsloven. Regjeringen gjorde et omfattende forarbeid. Landfogden (politimesteren) på Færøyene mente at forbudsbestemmelsene var umulig å håndheve. Regjeringens faglige råd for rusforebygging mente at en bedre regulering av alkoholomsetningen kunne bidra til en sunnere drikkekultur. Det samme mente en stor del av avholdsbevegelsen. Regjeringen konkluderte med at den uthulede forbudsloven var uheldig for den allmenne rettsfølelsen og førte med seg «uheldige drikkevaner og ansvarsløshet ved rusmiddelbruk».
Det har siden skjedd mindre lempelser av alkohollovgivningen. I 2012 ble det tillatt å brygge og selge sterkere øl enn 5,8 volumprosent. Samtidig ble forbudet mot brennevinsproduksjon opphevet. Destillerier på Færøyene fikk fremstille brennevin på inntil 60 volumprosent.
Rusmiddelpolitikken på Færøyene har fortsatt skadebegrensning som utgangspunkt, og pålegger derfor høye alkoholavgifter og begrenset tilgjengelighet. Undersøkelser viser at hver fjerde voksen på Færøyene aldri drikker alkohol.
Gesves
Gesves er en kommune i den belgiske provinsen Namur, og er en av de mindre kommunene i Belgia.
Gembloux
Gembloux (nederlandsk: Gembloers, vallonsk : Djiblou) er en kommune i den vallonsk provinsen Namur (Belgia).
Pagellia
Pagellia er en slekt av biller som tilhører familiegruppen bladbiller (Chrysomelidae).
Utseende
Små (ca. 2,5 - 3 millimeter), bredt ovale og hvelvede, blankt svarte bladbiller, antenner og bein brunrødlige.
Levevis
Både larvene og de voksne (imago) er planteetere.
Utbredelse
Slekten er utbredt i Sørøst-Asia (Filippinene).
Serranópolis
Serranópolis er en kommune i delstaten Goiás i sentral-vestregionen av Brasil.
Silvânia
Silvânia er en kommune i delstaten Goiás i sentral-vestregionen av Brasil.
LaTasha Jenkins
LaTasha Jenkins (født 19. desember 1977) er en tidligere amerikansk sprinter.
Karrierens høydepunkter kom i 2001 med medaljene på 200 meter i VM innendørs i Lisboa og VM i Edmonton. I Lisboa, hvor hun kun ble slått av Jamaicas Juliet Campbell, løp hun på tiden 22,96. I Edmonton holdt 22,85 til sølvmedalje bak vinneren Debbie Ferguson.
Marca (distrikt)
Marca er et distrikt i provinsen Recuay i regionen Ancash i Peru. Distriktets nasjonale statistikkode er 021706 og hovedstaden er Marca. Distriktet ble opprettet den 2. januar 1857.
Chloe McMillan
Chloe McMillan (født 29. mai 2000) er en newzealandsk freestylekjører.
Simolândia
Simolândia er en kommune i delstaten Goiás i sentral-vestregionen av Brasil.
Bryting under Sommer-OL 2012 – Gresk-romersk stil 66 kg
Herrenes gresk-romersk 66 kg i bryting under Sommer-OL 2012 fant sted den 7. august 2012 på ExCeL Exhibition Centre i London.
Wei Qiuxiang
Wei Qiuxiang (født 15. februar 1986) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Pampas Chico (distrikt)
Pampas Chico er et distrikt i provinsen Recuay i regionen Ancash i Peru. Distriktets nasjonale statistikkode er 021707 og hovedstaden er Pampas Chico. Distriktet ble opprettet den 31. oktober 1941.
Åmotsdal kirke
Åmotsdal kirke er en korskirke fra 1792 i Øvre Telemark prosti (Agder og Telemark bispedømme), Seljord kommune i Vestfold og Telemark fylke.
Byggverket er i tre og har 200 plasser. Den har prekestoen plassert rett over alteret (prekestolalter).
Amy Mbacké Thiam
Amy Mbacke Thiam (født 10. november 1976 er en senegalesisk friidrettsutøver som hovedsakelig konkurrerer på 400 meter. Karrierens desiderte høydepunkt er gullet på 400 meter under VM 2001 i Edmonton. Hennes andre mesteskapsmedalje er bronse fra samme distanse under VM 2003 i Paris.
Zhang Geng
Zhang Geng (født 9. mars 1980) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Han Mass og han Lasse
Han Mass og han Lasse er ei folkevise av den typen vi kaller en skjemteballade. I TSB katalogen har den typenummer TSB F 54.
Márcio Bittencourt
Henrymárcio Bittencourt (født 1964), kjent som Márcio Bittencourt eller bare Márcio, er en brasiliansk fotballtrener og tidligere fotballspiller.
Han Mass og han Lasse
Visa handler om Mass og Lasse som først skyter en bjørn. De drar bjørnen hjem og feirer jakta med en fest som ender i slagsmål der Lasse dreper Mass, men alt er humoristisk framstilt.
Márcio Bittencourt
Márcio startet karrieren hos. Han debuterte for klubben i 1985. De første kampene spilte han som høyreback før han etablerte seg som midtbanespiller.
Han Mass og han Lasse
Visa har vært populær rundt i landet og mange varianter og melodier er dokumentert. M. B. Landstad har den med i sin Norske Folkeviser fra 1854. Den har også vært populær i Sverige og Danmark.
Refrenget til den mest kjente melodien ble brukt som fanfare i vinterolympiaden i Oslo 1952.
FK Aqtöbe
FK Aqtöbe (kasakhisk: Ақтөбе ФК) er en fotballklubb fra Kasakhstan, som ble grunnlagt i 1967 under navnet «Aktjubinez». Siden klubben har skiftet navn flere ganger, inntil den fikk sitt nåværende navn i 2005.
Klubben spilte mange år i den tredje beste ligaen i Sovjetunionen til Kasakhstan fikk sin egen liga.
Huang Hong
Huang Hong (født 7. mars 1980) er en kinesisk kvinnelig håndballspiller. Hun var en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass. I Håndball-VM 2015 i Danmark var hun assistenttrener for det kinesiske laget.
Kongepudler
Kongepudler er en norsk satirisk roman som kom ut i 2006. Boken er skrevet av en anonym forfatter, og ble utgitt på Kagge Forlag. Boken ble også publisert som føljetong i Dagbladet, og som lydbok lest av Bjørn Sundquist i 2006.
Hovedplottet i boken går ut på at kulturminister Trond Giske slår seg sammen med Ari Behn for å kaste Jens Stoltenberg og Jonas Gahr Støre, og selv ta makten i Norge.
Den 25. mars 2011 hevdet Anne Holt i sin blogg at hun er forfatteren. Forlaget sa imidlertid at forfatteren er en mann som ikke vil stå frem før en journalist henvender seg direkte til ham og spør om det er han som er forfatteren. 28. mars innrømte Holt at hun ikke var forfatteren. 24. mai avslørte Kagge Forlag at forfatteren var Per Kristiansen.
NRKs styre
Styret tar for seg rammene for NRKs hovedvirksomhet, inkludert datterselskaper, og ser på NRKs økonomiske utvikling, store investeringer, byggeprosjekt og andre vesentlige endringer i NRKs virksomhet.
Styret ansetter kringkastingssjefen, som er administrerende direktør og ansvarlig redaktør i NRK, med ansvaret for den løpende programvirksomheten.
Styret har ingen myndighet i løpende programvirksomhet. Det er Kringkastingsrådet som drøfter og uttaler seg om hovedlinjene for programvirksomheten i NRK, blant annet på grunnlag av innkomne henvendelser fra publikum.
Arvid Kurck
Arvid Klasson Kurck (Kurki, trolig født i 1464 på Laukko gård i Vesilax, død 23. mai 1522 ved drukning ved Öregrund) var biskop i Åbo fra 1510 til 1522, og Finlands siste egentlige katolske biskop før reformasjonen.
Bakgrunn
Han var av adelsfamilien Kurck, sønn av Klas Kurcke og Elin Jönsdotter (Stenbock). Arvid Kurck ble baccalaureus i Paris 1485, nevnes som incipient 1486–1487 og ble magister.
Prest, biskop
I 1490 nevnes han som kannik og sogneprest i Åbo. Etter Johannes IV Olofssons død (1510) ble han valgt til biskop og spilte derpå en ikke ubetydelig rolle under Kalmarunionens siste stridigheter.
I 1514 proklamerte han sammen med Uppsala-erkebiskopen Jakob Ulfsson sin fjerne forgjenger i Åbo biskop Hemming (regj. 1338–1366) som salig; en unik begivenhet i Finland.
Han deltok i riksdagene i Stockholm i 1517 og i Arboga i 1518 og bidro tll de ved dem fattede beslutninger mot erkebiskop Gustaf Trolle.
Biskop Arvid Kurck sympatiserte med Gustav Vasa i hans kamp mot Kristian II. I 1520 overlevde Kurck Stockholms blodbad idet han ikke kom for å overvære kroningen av kong Kristian II. Etter at Kristian II i 1520 hadde bemektiget seg makten i Sverige, søkte Kurck på Kustö biskopsborg beskyttelse for fienden.
Klok og varsom unnvek han å fremkalle den danske seiersherres vrede; han søkte til og med, skjønt kun i skinnet, i et ytterst ydmykt brev av 21. september 1521 å komme denne i møte. Den 20. november samme år sendte unionskongen som svar et vennskapelig brev til biskop Arvid og riksrådet i Finland. Denne velvilje var imidlertid på begge sider bare foregiven.
Allerede da Gustav Vasa ut på høsten 1521 sendte Nils Arvidsson og Henrik Jönsson Lapp for å beleire Åbo slott, gav biskop Arvid beleiringshæren støtte. Forsøket på å innta slottet ble mislykket. Da han innså at dette forræderi var klart for Kristian, flyktet han fra Kustö til Sverige for å unnslippe Kristians hevn. Biskop Arvid Kurck begav seg med tallrikt følge langs kysten nordover og steg i Närpes storsogn ombord på et fartøy som skulle føre ham over Bottenviken.
Skipet forliste imidlertid ved Öregrund, og alle på skipet druknet den 23. mai 1522.
Judo under Sommer-OL 1992 – 86 kg menn
86 kg for menn i judo under Sommer-OL 1992 i Barcelona ble arrangert i juli 1992 på Palau Blaugrana.
Arvid Kurck
Prest, biskop
Hans etterfølgere som biskoper innledet varsomt en reformasjonsvennlig kurs.
Med Arvid Kurck utslukket den eldre ætten Kurck på sverdsiden. Han ble arvet av sin halvsøster Elin Klasdotter (Kurck).
Senere katolske biskoper
Etter reformasjonen fikk Finland sin første katolske biskop i 1955, da monsignore Gulielmus Cobben etter flere år som apostolisk vikar av paven ble utsetts til biskop av Helsingfors og dermed biskop for katolikkene i Finland. Den første finskfødte katolske biskop etter reforemasjonen fikk landet med Teemu Sippo i 2008.
Episkopalgenealogi
Hans episkopalgenealogi var:
Samiske geografiske navn i Dyrøy
Samiske geografiske navn i Dyrøy (knr 1926) angir stedsnavn i Dyrøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Dyrøy kommune.
Ingar Eira
Ingar Elling M. Eira (født 31. oktober 1950 i Kvalsund) var representant for Senterpartiet i Sametinget i perioden 1993–1997. Han har også vært kommunepolitiker for SP i Kvalsund.
Eira har vært bosatt i den sjøsamiske bygda Kokelv i Kvalsund, og arbeidet som maskinkjører i Vegvesenet (Mesta).
Washington Dulles internasjonale lufthavn
Washington Dulles internasjonale lufthavn (IATA: IAD, ICAO: KIAD, FAA LID: IAD) er en lufthavn i Dulles i delstaten Virginia, 41,6 km vest for hovedstaden Washington, D.C. i USA. Lufthavnen ble innviet i 1962 og er oppkalt etter John Foster Dulles, som var utenriksminister under president Dwight D. Eisenhower i perioden 1953–1959. Terminalen er tegnet av den finsk-amerikanske arkitekten Eero Saarinen.
Steingrim Haukjem
Steingrim H. Haukjem (født 1897, død 1968) var den fremste spelemannen fra Numedal i sin tid.
Washington Dulles internasjonale lufthavn
Lufthavnen trafikkeres blant andre av SAS fra Københavns lufthavn.
Steingrim Haukjem
Haukjem vokste opp på garden Haukjem i Veggli i Rollag kommune, og kom til å føre videre tradisjonen etter spelemannen Pål Løyntnantsdreng, også fra Veggli. Han møtte også, og utvekslet spill med spelemenn fra Hovin og Tinn, og tok opp i seg mye spell etter Knut Dale. Som tømmerkjører var han ofte over i Krødsherad, og møtte Truls Ørpen, som skrev ned mange slåtter etter ham.
Spillestilen til Steingrim Haukjem var lyrisk, med mye avansert fingerbruk, og mange blåtoner. Stilen ble best videreført av spelemannen Sigurd Frogner fra Rollag, datteren hans, Synne Frogner, og Bård Vegard Bjørhusdal, alle fra Numedal.
Gnathocera sericinitens
Gnathocera sericinitens er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, avlang, litt flat, blank, gulbrun gullbasse.
Andenne
Andenne er en kommune i den belgiske provinsen Namur.
Gnathocera sericinitens
Levevis
Arten er knyttet til gressenger med høyt gress. De voksne billene finnes gjerne på aksene til ulike gress.
Utbredelse
Arten er utbredt i Niger.
Andenne
Historie
I Sclayn i dette området finnes grotter (Grotte Scladina) med rester etter 130.000 år gamle bosetninger.
Bengt Fasteraune
Bengt Fasteraune (født 3. juni 1964) er en norsk politiker fra Senterpartiet. Han ble valgt inn på Stortinget i 2021 etter at han i september 2018 kom han inn på Stortinget som vararepresentant for Ivar Odnes som da var syk og som døde i oktober samme år. Fasteraune var ordfører i Dovre kommune i Oppland fra 2007 til 2018 og er også leder for Oppland Senterparti.
Andenne
Historie
Etter en pilegrimsferd til Roma skal Begga av Landen - datter av Pipin av Landen - ha grunnlagt klostret i Andenne i 692, der hun siden levde som abbedisse frem til sin død i 693. Hun var mor til Pipin av Herstal og farmor til Karl Martell. Etter legenden skal Karl ha vokst opp ved klosteret der han som barn skal ha drept en i trakten herjende bjørn. Som minne av dette benytter byen Andenne fortsatt en bjørn som sitt symbol.
Bengt Fasteraune
I april 2016 ble Fasteraune valgt til leder i styret for Dovrefjell nasjonalpark.
Andenne
Historie
I 883 ble området plyndret av normannere. Greven av Namur lot ødelegge byen i 1059. Tropper fra Liège plyndret byen i 1152 og 1155. Andenne ble også hardt rammet under den såkalte Kukrigen (Guerre de la vache) mellom greven av Namur og fyrstbiskopen av Liège 1275–1278. Fiendskapet mellom Liège og Namur fortsatte på 1400-tallet. Blant annet herjet stryker fra Liège trakten omkring Andenne i 1429. Byen ble atter plyndret i 1467, denne gang av flyktende styrker fra Liège etter slaget ved Brustem.
Bengt Fasteraune
Før han ble heltidspolitiker var han oberstløytnant ved Heimevernets skole og kompetansesenter på Dombås.
Andenne
Historie
Allerede i middelalderen ble Andenne kjent for sin leire, som egnet seg godt for keramikk. Byen har siden da vært knyttet til steingodsproduksjon av forskjellig slag. På 1700-tallet startet også en omfattende produksjon av leirpiper og fajanse i Andenne. Det finnes et keramikkmuseum i byen - Musée de la Céramique, og en liten leirpipeproduksjon i Andenelle (Piperie d’Andenelle).
I årene 1764–1778 ble det bygd en stiftskirke i Andenne: Sainte-Begge. Her er den hellige Beggas relikviekrin.
I 1977 ble byen Andenne sammenslått med omkringliggende landskommuner. Kommunen Andenne er i dag inndelt i ti områder: Andenne, Bonneville, Coutisse, Landenne, Maizeret, Namêche, Sclayn, Seilles, Thon-Samsom og Vezin.
I byens østre utkant ligger den gamle landsbyen Andenelle der en av Belgias best bevarte romanske kirker fra 1112 ligger.
Klimaks
Klimaks, som stammer fra trapp og stige, er en figur i retorikken hvor man benytter stigende styrkegrad av ordene (f.eks. vi gikk langt, og lenger enn langt). Klimaks er også stigningen/høydepunktet i en roman (omtalt som the point of no return innen litteraturen).
Kilder
Climax Climax Climax Climax
Region Hovedstadens Psykiatri
Region Hovedstadens Psykiatri er et psykiatrisk sykehus med tilhørende helsesentra ved København.
Region Hovedstadens Psykiatri har overtatt tidligere psykiatriske helsetjenester fra sykehusene Amager Hospital, Bispebjerg Hospital, Frederiksberg Hospital, Glostrup Hospital, Herlev Hospital, Hvidovre Hospital og Rigshospitalet. Region Hovedstadens Psykiatri har 5000 ansatte og behandler 35 000 pasienter årlig, tilsvarende 40 % av behandlingstilbudet i Danmark.
Skihopping under vinter-OL
Det har blitt konkurrert i skihopping i vinter-OL siden de første vinterlekene i 1924. Fra 2014 i Sotsji ble skihopping også konkurransegren for kvinner.
Guhyasamāja Tantra
Guhyasamāja Tantra (sanskrit: Guhyasamājatantra; tibetansk: Gsang ’dus rtsa rgyud (Toh 442); Tantra av det hemmelige fellesskap) er en tekst innenfor tantrisk buddhisme. I dens fulle form, består den av 17 kapitler, mens en separat "forklarende tantra" (vyākhyātantra) kjent som den senere Tantra (sanskrit: Guhyasamāja Uttaratantra; Tibetan: Rgyud phyi ma. (Toh 443)) noen ganger betraktes som 18. kapittel. Mange betrakter de 12 første kapitler som kjernen i verket, mens kapitlene 13-17 er blitt tilføyd som forklarende materiale.
Skihopping under vinter-OL
Øvelser
''Før vinter-OL 2006 var normal bakke K90, mens stor bakke var K120.
Medaljefordeling
Oppdatert per Vinter-OL 2022
Kursiv skrift angir lag eller nasjoner som ikke lenger eksisterer
Welcome to Norway (film)
Welcome to Norway er en norsk filmkomedie fra 2016. Den er regissert av Rune Denstad Langlo.
Filmens hovedrolle var skrevet spesielt for Anders Baasmo Christiansen, som vant Amandaprisen 2016 for beste mannlige hovedrolle for innsatsen i Welcome to Norway. Olivier Mukuta vant Amandaprisen for beste mannlige birolle.
Flatdal kirke
Flatdal kirke er en langkirke fra 1654 i bygda Flatdal i Seljord kommune i Vestfold og Telemark fylke. Flatdalsteinen lå opprinnelig på kirkegården, rett utenfor kordøren.
Kirken er i tre og har 150 plasser. Den er opprinnelig fra 1650-årene, men ble ombygd og restaurert i 1877 og 1908. Kirken har to utskårne stokker fra den tidligere stavkirken, krusifiks fra middelalderen og en gammel altertavle.
Mandal kapell
Mandal kapell er en laftet langkirke fra 1954 i Seljord kommune, Vestfold og Telemark fylke.
Byggverket er i tre og har 100 plasser.
Jemeppe-sur-Sambre
Jemeppe-sur-Sambre er en kommune i den belgiske provinsen Namur. Fornminnet Grotte de Spy ligger i nærheten av landsbyen Spy i kommunen. Hulen stammer fra paleolitikum og funn av menneskelevninger i hulen sent på 1800-tallet var sentralt i forskningen på neandertalere.
En av de viktigste arbeidsgiverne i Jemeppe-sur-Sambre er Solvay som har hatt fabrikk i byen siden 1898.
Punkt i polygon
Punkt i polygon-problemet går ut på å finne ut om et gitt punkt er innenfor et polygon eller ikke. Ofte antas polygonet til å ikke være konvekst; det kan også antas å ikke være enkelt, det vil si omsluttet av en enkel kurve. Problemet er et spesialtilfelle av punktlokasjon-problemet, som går ut på å finne ut hvilken region, av en mengde disjunkte regioner, et gitt punkt tilhører.
Vanlige algoritmer for å løse dette problemet er raycasting, vinkelsummering og winding number. De to første av disse ble først presentert i 1974.
Punkt i polygon-problemet kan generaliseres til punkt i polyhedron-problemet i tre dimensjoner.
Raycasting
Raycasting («strålekasting»), også kalt crossing numbers («kryssende nummer»), kan brukes for å avgjøre om punktet ligger i polygonet eller ikke. Algoritmen oppretter en stråle til det uendelige, eller et linjestykke til et punkt utenfor polygonet, fra punktet man vil undersøke. For å finne ut om punktet er i eller utenfor polygonet teller man opp antall sider av polygonet som krysses av denne strålen, eller dette linjestykket. Ideen bak algoritmen bygger på Jordans kurveteorem, som sier at en lukket kurve deler et plan i nøyaktig to deler: En utside og en innside.
Dersom linjestykket krysser en stråle i et endepunkt, det vil si et hjørne av polygonet, må dette behandles separat: Man vet ikke om linjestykket fortsetter på innsiden eller på utsiden av polygonen. For å løse dette kan man enten ha spesialtester som ser på geometriske egenskaper, eller man kan justere linjestykket slik at det ikke lenger går igjennom et hjørne.
Å teste alle linjestykker for et gitt polygon kan gjøres i lineær tid. For å gjøre dette raskere kan man bruke mer avanserte datastrukturer, slik som for eksempel kd-trær.
Trdat
Trdat (født ca. 950, død 1020) (armensk: Տրդատ ճարտարապետ), kjent på latin som Tiridates, var det armenske Bagratuni-dynastiets sjefarkitekt.
Etter at store Hagia Sofia ble ødelagt i et jordskjelv i 989 ble Trdat sendt til Østromerriket for å organisere renoveringsprosjektet. Hagia Sophia var ferdig renovert i 994.
Mo i Rana godsterminal
Mo i Rana godsterminal ligger i Rana kommune i Nordland langs Nordlandsbanen. Den befinner seg ved Gullsmedvika nord for Mo i Rana stasjon. Terminalen er tilknyttet veinettet via.
Tertiær
Tertiær har vært betegnelsen for den geologiske perioden mellom kritt og kvartær. I dag brukes ikke lengre begrepet tertiær, men paleogen og neogen. Av dette utgjør paleogen tiden fra 65–23 millioner år siden, mens neogen følger derpå og strekker seg fram til for 2,588 millioner år siden.
Åse (navn)
Åse, Åsa og Ása er nordiske kvinnenavn med norrøn opprinnelse. De er mye brukt i henholdsvis Norge, Sverige og Færøyene.
Tertiær
Tertiærperioden er tiden etter dinosaurenes utdøing, med framveksten av pattedyr, fugler og en meget stor variasjon av blomsterplanter inklusive gress.
La Bruyère
La Bruyère er en kommune i den belgiske provinsen Namur. Kommunen er fortrinnsvis jordbruksområde, administrasjonssenteret er landsbyen Rhisnes.
Åse (navn)
Etymologi
Åse er en opprinnelig norsk form av det nordiske navnet Åsa, som har opprinnelse i norrøne Ása. Dette var en kortform av navn som begynte på Ás-, som Ásfríðr og Ásgærðr. Navneleddet er dannet av norrøne áss, «gud».
Tertiær
Historie
Navnet tertiær ble skapt på 1700-tallet av Giovanni Arduino, som mente at jordas historie omfattet fire perioder, der tertiær var den tredje og kvartær den fjerde.
Geologi på 17- og 1800-tallet
Etter hvert som kartlegging av berglagene på første halvdel av 1800-tallet gav et mer nyansert bilde av den geologiske historien ble den sekundære perioden splittet opp i epokene i paleozoikum og mesozoikum slik vi kjenner dem fra den moderne geologiske tidsskalaen. Grensen mellom mesozoikum og tertiær ble markert med et tydelig overgang fra et dyreliv preget av gigantiske krypdyr (svaneøgler, flyveøgler og dinosaurer) til en preget av pattedyr. Overgangen mellom tertiær og kvartær var mer uklar, men var kjennetegnet med at dyr som likner dagens fauna dykket opp.
Oppsplitting av tertiær
I 2009 bestemte Den internasjonale stratigrafiske kommisjon at kvartær igjen skulle regnes som en egen periode og at grensa mellom neogen (pliocen) og kvartær (pleistocen) skulle settes ved 2,588 millioner år siden og ikke ved 1,805 millioner år, som tidligere ble brukt. Den tidligere grensa var satt ut fra tidspunktet da kaldtvannsmuslinger første gang dukket opp i Middelhavet, mens den nye grensa stemmer bedre med tidspunktet for de første omfattende isdannelsene på den nordlige halvkule.
Ohey
Ohey er en kommune i den belgiske provinsen Namur.
São Francisco de Goiás
São Francisco de Goiás er en kommune i delstaten Goiás i sentral-vestregionen av Brasil.
Huang Dongjie
Huang Dongjie (født 22. desember 1981) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Åse (navn)
Utbredelse
Den norrøne formen Ása er det nest vanligste kvinnenavnet kjent fra runeinnskripsjoner i Norden, Storbritannia og Irland, så navnet var antakelig svært utbredt i vikingtiden. Åsa var et svært vanlig navn i Norge på 1300-tallet. Over 90 forskjellige kvinner med navnet er nevnt i Regesta Norvegica. Åse var et mye brukt kvinnenavn i Norge på 1600-tallet. , og igjen i perioden 1920–1950. Navnet var, etter reformasjonen, mest brukt i Rogaland, agderfylkene, Telemark, Vestfold og Buskerud. Formen Aase var vanlig på 1700-tallet, og igjen i 1920-årene. Formen Åsa har tradisjonelt vært mest brukt på Vestlandet og i Vest-Agder.
I Sverige er Åsa kjent brukt første gang i 1888, og var mest populært i 1960- og 1970-årene. Åse kjent brukt første gang i 1903 og var mest populært i 1960- og 1970-årene.
Åsa har navnedag 2. mai i Norge, 13. juni i Finland og 12. september i Sverige.
Hesperophanini
Hesperophanini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, oftest lyst brunlige trebukker. Antennene er omtrent så lange som kroppen eller lengre. Pronotum er omtrent så langt som bredt, med rundede sider eller med en svakt antydet tann midt på hver side. Dekkvingene er parallellsidige eller svakt tilsmalnende bakover, avrundet i spissen.
Utbredelse
Gruppen er utbredt i alle verdensdeler (bortsett fra Antarktis som nesten helt mangler landdyr), i Europa finnes de bare lengst i sør.
Sphoerodes
Sphoerodes er en slekt av løpebiller.
Utbredelse
Slekten er utbredt i Afrika.
Recuay (distrikt)
Recuay er et distrikt i provinsen Recuay i regionen Ancash i Peru. Distriktets nasjonale statistikkode er 021701 og hovedstaden er Recuay.
São João d’Aliança
São João d'Aliança er en kommune i delstaten Goiás i sentral-vestregionen av Brasil.
Yan Meizhu
Yan Meizhu (kinesisk: 闫美珠, født 28. januar 1989 i Shanxi) er en kinesisk kvinnelig håndballspiller. Hun er en del av det kinesiske håndballandslaget, og ble tatt til å representere Kina under Sommer-OL 2008 i Beijing, der laget endte på 6.-plass.
Pararin (distrikt)
Pararin er et distrikt i provinsen Recuay i regionen Ancash i Peru. Distriktets nasjonale statistikkode er 021708 og hovedstaden er Pararin.
Muotkatunturi ødemarksområde
Muotkatunturi ødemarksområde (finsk: Muotkatunturin erämaa-alue) er et ødemarksområde i Finland. Det ligger i kommunene Utsjok og Enare i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på 1 570 km².
Det er ingen veier i området og ingen merkede turstier, og bare fire tilgjengelige hytter. Det er derfor praktisk talt fullstendig naturlig og primitivt. I det nordøstre hjørnet er det enorme myrer, i nord og vest høyereliggende områder oppdelt av elvedaler, og i sørvest er det granskog. Midt inne i området ligger innsjøen Peltojärvi. Det høyeste punktet er Kuárvikozzâ (590 moh.).
I sør er området avgrenset av veien Inari-Angeli, i vest av veien Angeli-Karigasniemi, i nord av veien Kaamanen-Karigasniemi og i øst av den finske riksvei 4.
Mark Hawkins
Mark Hawkins (født 28. desember 1985) er en britisk håndballspiller. Han representerte landet sitt under Sommer-OL 2012 i London, der han endte på sisteplass med det britiske landslaget.
Phaedroides
Phaedroides er en slekt av biller som tilhører familiegruppen bladbiller (Chrysomelidae).
Utseende
Små, ovale, blanke bladbiller.
Utbredelse
Slekten er utbredt i Sørøst-Asia (Filippinene).
Eksterne lenker
Phaedroides
Nutheim kapell
Nutheim kapell er et kapell fra 1965 i Seljord kommune, Telemark fylke.
Middelhavslekene 1993
Middelhavslekene 1993. De tolvte middelhavslekene ble arrangert i Languedoc-Roussillon i Frankrike i perioden 16. til 27. juni 1993. Det var 2 598 utøvere hvorav 604 kvinner fra nitten nasjoner som deltok i tjuefem sporter. Frankrike ble beste nasjon med åttitre gullmedaljer foran Italia med førtifire.
Nutheim kapell
Det er ikke kirkegård ved kapellet.
Middelhavslekene 1993
Deltakende nasjoner
Det var 19 nasjoner som deltok i lekene i 1993. Antall utøvere; 1 994 menn, 604 kvinner, totalt 2 598. (menn/kvinner/totalt)
Winnipeg (elv)
Winnipeg (engelsk: Winnipeg River) er en kanadisk elv som renner fra Lake of the Woods i provinsen  Ontario til Lake Winnipeg i Manitoba. Elven er lang fra Norman Dam i Kenora til Lake Winnipeg. Nedbørsområdet er 106 500 km² i areal, vesentlig i Canada. Omtrent 29 000 km² av dette området ligger i det nordlige Minnesota.
Accidents Never Happen (album)
Accidents Never Happen er et musikkalbum fra 2009 utgitt av gruppa Accidents Never Happen. Albumet er spilt inn i The Motor Museum i Liverpool, hvor også band som Arctic Monkeys og Echo & the Bunnymen har spilt inn låter. Produsent er Simon Cullwick som avslo å jobbe med Razorlights Slipway Fires da han tok jobben. I tillegg til gruppas faste medlemmer deltar bassist Tord Øverland Knudsen fra The Wombats på innspillingen.
Sjangeren er i grenselandet mellom indierock og alternativ rock.
Þingvallavatn
Þingvallavatn er den største naturlige innsjøen på Island med sine 83,7 km². Sjøen er rik på vegetasjon og dyreliv på tross av det kalde vannet. Fra Þingvallavatn renner elven Sog som er den største kildevannselven på Island. Denne løper ut i Hvítá og sammen danner de Ölfusá. På sitt dypeste er innsjøen 114 m dyp, og overflaten ligger ca. 100 meter over havet. Innsjøen er en del av Þingvellir nasjonalpark.
Blackstone Ventures
Blackstone er et lite leteselskap som ble børsnotert i Toronto i juni 2006. I henhold til Aftenposten 28. august 2006 så hadde selskapet på dette tidspunktet en børsverdi på drøyt 180 millioner norske kroner.
Sammen med Falconbridge rapporterte Blackstone sommeren 2006 om store og potensielt drivverdige nikkelforekomster i Ertelien, det tidligere gruveområde til Ringerikes Nikkelverk.
Þingvallavatn
Vannkvalitet
Rundt ni tideler av vannet kommer fra kilder og sprekker under vannet eller ved strandkanten, noe av dette kommer helt fra Langjökull. De nye lavastrømmene sørger for at det er mye mineraler i vannet, og dette er en av de viktigste årsakene til innsjøens store økosystem.
Fisker
I Þingvallavatn finner man tre slag fisk, to slag av ørret og ett slag av stingsild. Vannet er også det eneste i verden som har fire underarter av røye. Men på toppen av næringskjeden i Þingvallavatn finner man brun ørret, som kan veie opptil 14 kilo. De forskjellige artene har utviklet seg over en relativt kort periode (10000 år), og har tilpasset seg til de spesielle forholdene innsjøen.
Profondeville
Profondeville er en kommune i den belgiske provinsen Namur. Elven Maas renner igjennom kommunen.
Tian Jia
Tian Jia (født 9. februar 1981) er en kinesisk profesjonell sandvolleyballspiller som representerte Kina under Sommer-OL 2008 i Beijing, hvor hun tok sølv sammen med Wang Jie.
Peter Rasmus Krag
Peter Rasmus Krag (født 12. mai 1825 i Grong, død 16. april 1891 i Kristiania) var en norsk ingeniørkaptein, veimester og politiker.
Bakgrunn
Krag var sønn til prest og forfatter Hans Peter Schnitler Krag, og bror til landets veidirektør, Hans Hagerup Krag, samt Ole Herman Krag. Han var gift (1850) med Fredrikke Petrine Fyhn (1824–1891) og far til syv, deriblant forfatterne Thomas Peter Krag og Vilhelm Krag og forretningsmennene Nils Aall Krag og Hans Peter Fyhn Krag.
Yrkeskarriere
I kraft av sin militære karriere (1844–) tok han artilleri- og ingeniøreksamen (1847), hvorpå han begynte i Veivesenet med arbeidet på Liabrochauséen (1848). Han var sentral i utbygging av veinettet, stasjonert i Vrådal, Kongsberg, Larvik, Søndeled, Risør, Kragerø og Kristiansand. Under hans kommando ble det bygd veisystemer ved Kongsberg, Larvik-Porsgrunn, Kragerø og omegn, i Telemark, Sæterdalsveiene, Flekkefjord-Sirdal, Kristiansand og omegn, samt broanlegg i Lyngdal og ved Mandal.
Hans siste flytting var til Kristiania (1889), etter at Krag ble kommandert til Oscarsborg festning.
Politikken
Politikeren Krag innvalgt på Stortinget:
Han er hedret med gatenavnet Kaptein Krags vei i Kristiansand og Risørs hovedgate Krags gate.
Pina Bausch
Philippine «Pina» Bausch (født 27. juli 1940 i Solingen i Nordrhein-Westfalen, død 30. juni 2009 i Wuppertal) var en tysk danser, koreograf og ballettdirektør.
Pina Bausch arbeidet i tradisjonen fra det ekspresjonistiske, tyske Tanztheater («danseteater») på 1920-tallet. Hun ble kjent for en unik stil der hun blandet bevegelser, lyder og markante kulisser og tett samarbeid med utøverne. I 1973 dannet hun dansekompaniet Tanztheater Pina Bausch, et ensemble for moderne dans i Wuppertal i storbyregionen Rhein-Ruhr i det tyske forbundsstaten Nordrhein-Westfalen. Gruppa ble opprinnelig etablert som en del av Wuppertaler Bühnen men ble frittstående danseteater etter en omorganisering i 1996. Gjennom danseteateret fikk Pina Bausch betydelig innflytelse på moderne dans, og i 2008 ble hun belønnet med Goetheprisen.
Wim Wenders dansefilm Pina fra 2011, som ble spilt inn like etter Pina Bausch' død, er en hyllest til koreografen. Den viser hennes koreografi til blant annet Vårofferet og oppsetningen Café Müller klippet sammen med korte kommentarer fra danserne. Filmen regnes for øvrig som en av de første større kunstfilmene laget i 3D.
Christopher McDermott
Christopher McDermott (født 7. juni 1989) er en britisk håndballspiller. Han representerte landet sitt under Sommer-OL 2012 i London, der han endte på sisteplass med det britiske landslaget. Han spiller nå for klubben Salford H.C., og har tidligere spilt for den tyske klubben TUSEM Essen.
São João da Paraúna
São João da Paraúna er en kommune i delstaten Goiás i sentral-vestregionen av Brasil.
Trondhjems amt
Trondhjems amt var fra 1687 til 24. september 1804 et norsk amt. Trondhjems amt ble i 1804 delt i Søndre Trondhjems amt og Nordre Trondhjems amt.
Trondhjems amt tilsvarer i dag Trøndelag fylke
Amtsdelingen 1804
Ifølge folketellingen i 1801 var Trondhjems amt det folkerikeste i Norge, og amtmannen klaget over at det var for stort og vanskelig å administrere. Det er en forståelig klage på en tid da det nesten ikke fantes veier som var kjørbare med vogn. Det meste av kommunikasjonen måtte foregå med postrytter eller med båt. Alt dette sammen med en del andre faktorer medførte at det ble besluttet å dele det store amtet. Ved kongelig resolusjon 24. september 1804 ble det delt i Søndre Trondhjems amt og Nordre Trondhjems amt.